《代漕使宴贺帅平蛮转官乐语》
宋代·王子俊

紫橐仙人云锦裳，碧油幢下受降羌。
三边外扫烟尘静，一札中含雨露香。
天上即归扶日毂，樽前莫惜醉霞觞。
主宾情分今如许，饮罢相携入帝乡。

作者简介：宋吉州吉水人，字才臣，号格斋。王大临子。从杨万里、周必大游，为延誉于朱熹，熹勉以博取守约之功。喜为诗，文章赡蔚典丽，万里极称之。安丙帅蜀，辟为制置使属官。有《史论》、《三松集》等。